৩টা সন্তানৰ মাক মেৰী কম বিশ্ব প্ৰতিযোগিতাৰ কোৱাৰ্টাৰত; ৫-০-অত প্ৰতিদ্বন্দ্বীক ধৰাশায়ী\nঅপ্ৰতিৰোধ্য মেৰী কম বিশ্ব প্ৰতিযোগিতাৰ কোৱাৰ্টাৰত; ৫-০-অত প্ৰতিদ্বন্দ্বীক ধৰাশায়ী\nৰাছিয়াৰ উলান উদেত চলি থকা বিশ্ব বক্সিং প্ৰতিযোগিতাৰ প্ৰি-কোৱাৰ্টাৰত মেৰী কম। ফটোৰ উৎস : টুইটাৰ।\nবয়সে হাৰ মনাব নোৱৰা অপ্ৰতিৰোধ্য মেৰী কমে মহিলা বক্সিং বিশ্ব প্ৰতিযোগিতাত ৫-০-ৰ স্পষ্ট ব্যৱধানত প্ৰতিদ্বন্দ্বীক হৰুৱাই কোৱাৰ্টাৰ ফাইনেলত প্ৰৱেশ কৰিছে।\nৰাছিয়াত চলি থকা শীৰ্ষ প্ৰতিযোগিতাখনৰ ৫১ কেজিৰ শাখাটোত (ফ্লাইৱে'ইট) মেৰীৰ প্ৰতিদ্বন্দ্বী আছিল ২১ বছৰীয়া থাই বক্সাৰ জুটমাছ জিটপং।\nভাৰতৰ বক্সিং কুইন মেৰীয়ে এতিয়া অহা ১০ অক্টোবৰত অনুষ্ঠিত হ'ব লগীয়া কোৱাৰ্টাৰ ফাইনেলত কলম্বিয়াৰ ইনগ্ৰিট ভেলেন্সিয়াৰ (Ingrit Valencia) বিৰুদ্ধে নামিব। ভেলেন্সিয়া ২০১৬ চনত হোৱা ৰিঅ' অলিম্পিকৰ ব্ৰঞ্জ মেডেলিষ্ট।\nআজি কোৱাৰ্টা ফাইনেলত প্ৰৱেশ কৰা নিশ্চিত হোৱাৰ পিছতে মেৰীৰ গৃহ ৰাজ্য মণিপুৰৰ মুখ্য মন্ত্ৰী এন বীৰেন সিঙে টুইট কৰ কয়, "সমগ্ৰ দেশ তোমাৰ সৈতে আছে"।\nBravo @MangteC! @MangteC defeated Thailand's Jutmas Jitpong witha5⃣-0⃣ score to move into the quarter-finals of the Women's World Boxing Championship at Ulan Ude in Russia. The whole country is with you.??? @KirenRijiju @narendramodi#PunchMeinHaiDum pic.twitter.com/8T44esMoKS\nটুইট কৰে দেশৰ ক্ৰীড়া আৰু যুৱ পৰিক্ৰমাৰ ৰাজ্যিক মন্ত্ৰী কিৰেন ৰিজিজুৱেও।\nমেৰী কম ২০১২ চনৰ লণ্ডন অলিম্পিকৰ ব্ৰঞ্জ মেডেলিষ্ট আৰু মণিপুৰৰ পৰা ৰাজ্য সভাৰ সাংসদ। ৩৬ বছৰীয়া মেৰী তিনিটা সন্তানৰ মাতৃ।\n৩ অক্টোবৰৰ পৰা চলি থকা প্ৰতিযোগিতাখন ১৩ অক্টোবৰলৈকে চলিব।
